આ મામલે વેપારી પ્રતાપજીએ સીઆઇડી ક્રાઇમમાં ફરિયાદ કરી હતી. જેથી સીઆઇડી ક્રાઇમે જહેમત બાદ આરોપી શૈલેષને 6 ડિસેમ્બર, 2004ના રોજ ઝડપી લઇ જેલના હવાલે મોકલી આપ્યો હતો. જ્યાંથી તેને હાઇકોર્ટ સુધી જામીન મેળવવા માટે અરજી કરી હતી પરંતુ એક પણ કોર્ટે આરોપીને જામીન આપ્યા ન હતા. દોઢ વર્ષના જેલવાસ બાદ આરોપીએ સીઆરપીસીની કલમ 437(6) મુજબ જામીન અરજી કરી હતી. જેમાં એવી રજૂઆત કરી હતી કે, ચાર્જફ્રેમના 60 દિવસ થઇ ગયા પરંતુ કેસ શરૂ નથી થયો જેથી સીઆરપીસીની કલમ 437(6) મુજબ હું જામીન મેળવવા હક્કદાર છું અને કોર્ટે જામીન આપવા જોઇએ. આવી રજૂઆત બાદ કોર્ટે આરોપીને જામીન પર મુક્ત કર્યો હતો. સીઆઇડી ક્રાઇમના જણાવ્યા અનુસાર, આ કેસમાં શૈલેષ ભટ્ટ સહિત છ આરોપીઓને ઝડપી લેવામાં આવ્યા હતા અને તબક્કાવાર પાંચ ચાર્જશીટ કોર્ટમાં રજૂ કરવામાં આવી છે અને આ કેસ હજુ પણ પડતર છે તેથી તે કેસના દસ્તાવેજ મેળવવા પણ કાર્યવાહી કરવામાં આવી છે.